Казан кызы Миланага “Евровидение”дә чыгыш ясарга булыш

	Милана 13 сан астында чыгыш ясавына карамастан, ярышка җиңү максаты белән бара. Күпләр өчен бу серле сан куркыныч булып тоелса, җырчы кыз өчен ул, киресенчә, уңышлы икән. Аның шушы номерны сайлап алгач, шатлыгына иге-чиге булмаган.	 25 сентябрь көнне Мәскәүдә “Балалар Евровидение”се сайлап алу этабының Россия финалы узачак. Бүген 6 сыйныфта белем алучы Милана Павлова финалга әзерләнү белән мәшгүль. «Репетицияләр дәвам итә, костюм сайлыйбыз. Дулкынланырга вакыт юк әле”, – ди кызның әнисе Светлана елмаеп. Читтән торып үткәрелгән этапта катнашучылар саны күп була. Ә “очный” этапка 30 кеше килә. Алар арасында дуэтлар да, төркемнәр дә була. Шушы 30 конкурсантның 18ен генә сайлап алалар. Хәзерге вакытта финалга чыккан  конкурсант өчен интернетта тавыш бирү бара. Ул бәйге булачак көнгә кадәр дәвам итәчәк. 25 сентябрь көнне “Карусель” федераль телеканалыннан конкурсның турыдан-туры трансляциясен 21.10да карарга мөмкинлек булачак. 
	Алинә МИННЕВӘЛИЕВА	
Интертат.ру

	№ --- | 24.09.2015	


